Document ID: 32006R1877

KOMISSION ASETUS (EY) N:o 1877/2006,
annettu 18 päivänä joulukuuta 2006,
asetuksen (EY) N:o 1774/2002 mukaisista, tiettyjä luokkien 1 ja 2 aineksena pidettäviä, teknisiin tarkoituksiin tarkoitettuja eläinperäisiä sivutuotteita koskevista siirtymäkauden toimenpiteistä annetun asetuksen (EY) N:o 878/2004 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 4 artiklan 4 kohdan, 5 artiklan 4 kohdan ja 32 artiklan 1 kohdan,
sekä katsoo seuraavaa:
(1)
Asetuksella (EY) N:o 1774/2002 vahvistetaan muiden kuin ihmisravinnoksi tarkoitettujen eläimistä saatavien sivutuotteiden terveyssäännöt. Kyseisessä asetuksessa eläinperäiset sivutuotteet määritellään luokkien 1, 2 ja 3 aineksiksi sen mukaan, minkälaisen riskin kyseiset tuotteet aiheuttavat.
(2)
Kyseisen asetuksen mukaisesti luokan 1 tai 3 ainekseen kuulumattomat eläinperäiset sivutuotteet määritellään luokan 2 ainekseksi ottamatta huomioon muita kyseisten tuotteiden aiheuttamaa riskiä koskevia näkökohtia. Eläinperäisten sivutuotteiden käytön salliminen eläinten ruokinnassa riippuu siitä, määritelläänkö aines luokan 1, 2 vai 3 ainekseksi. Tiettyä luokan 3 ainesta voidaan käyttää eläinten ruokinnassa, kun taas luokan 2 aineksen käyttäminen ruokinnassa on yleensä kielletty.
(3)
Tietyt eläinperäiset sivutuotteet, joiden voidaan katsoa aiheuttavan alhaisen riskin, eivät kuitenkaan sisälly asetuksessa (EY) N:o 1774/2002 olevaan luokan 3 aineksen määritelmään. Tällaisen aineksen määrittely lähtökohtaisesti luokan 2 ainekseksi ei vastaa kyseisten tuotteiden aiheuttamaa riskiä.
(4)
Asetuksen (EY) N:o 1774/2002 mukaisista, tiettyjä luokkien 1 ja 2 aineksena pidettäviä, teknisiin tarkoituksiin tarkoitettuja eläinperäisiä sivutuotteita koskevista siirtymäkauden toimenpiteistä 29 päivänä huhtikuuta 2004 annettu komission asetus (EY) N:o 878/2004 (2) hyväksyttiin, jotta tiettyjen luokan 1 ja 2 aineksiksi määriteltyjen, teknisiin tarkoituksiin tarkoitettujen eläinperäisten sivutuotteiden markkinoillesaattamista, vientiä, tuontia ja kauttakulkua voitaisiin jatkaa.
(5)
Komission 21 päivänä lokakuuta 2005 hyväksymässä ja neuvostolle 24 päivänä lokakuuta 2005 esitetyssä eläimistä saatavia sivutuotteita koskevassa kertomuksessa (3) tarkastellaan vaikeuksia, jotka liittyvät tietyn aineksen määrittelyyn luokan 2 ainekseksi, ja pohditaan muutoksia, joita asetukseen (EY) N:o 1774/2992 aiotaan tehdä loppuvuonna 2006 alkavaksi suunnitellun lainsäädännön tarkistamisen yhteydessä.
(6)
Muutosten tekemiseen asti olisi oltava mahdollista käyttää tiettyjä tällä hetkellä luokan 2 ainekseksi määriteltyjä, pieniriskisiä eläinperäisiä sivutuotteita tietyssä rehussa ja teknisiin tarkoituksiin. Asetuksen (EY) N:o 878/2004 soveltamisalaa olisi laajennettava, jotta tietyn pieniriskisen luokan 2 aineksen käyttö voitaisiin sallia teknisten tuotteiden valmistuksessa ja tietyissä rehuissa.
(7)
Sen vuoksi asetusta (EY) N:o 878/2004 olisi muutettava.
(8)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 878/2004 seuraavasti:
1)
Korvataan otsikko seuraavasti:
2)
Korvataan 1 artikla seuraavasti:
”1 artikla
Soveltamisala
1. Tätä asetusta sovelletaan seuraaviin, asetuksessa (EY) N:o 1774/2002 luokkien 1 ja 2 ainekseksi määriteltyihin ja yksinomaan teknisiin tarkoituksiin tarkoitettuihin eläinperäisiin sivutuotteisiin:
a)
eläimistä saadut vuodat ja nahat, jotka on käsitelty neuvoston direktiivissä 96/22/EY (4) kielletyillä aineilla;
b)
renderoidut rasvat, jotka on johdettu asetuksen (EY) N:o 1774/2002 liitteessä V olevassa III luvussa tarkoitetulla ensimmäisellä käsittelymenetelmällä tuotetuista luokan 1 aineksista ja jotka märehtijöistä johdetun renderoidun rasvan tapauksessa on puhdistettu siten, että kaikkien jäljelle jäävien liukenemattomien epäpuhtauksien kokonaismäärä on enintään 0,15 painoprosenttia, sekä johdetut rasvojen johdannaiset, jotka ovat vähintään asetuksen (EY) N:o 1774/2002 liitteessä VI olevan III luvun vaatimusten mukaisia;
c)
märehtijöiden suolet (sisältöineen tai ilman sisältöä); sekä
d)
luut ja luutuotteet, jotka sisältävät selkärangan ja kallon, sekä nautojen sarvet, jotka on poistettu kallosta menetelmällä, jossa kallonontelo jää ehjäksi.
Tätä asetusta ei kuitenkaan sovelleta asetuksen (EY) N:o 1774/2002 4 artiklan 1 kohdan a alakohdan i ja ii alakohdassa tarkoitetuista eläimistä saatuihin eläinperäisiin sivutuotteisiin.
2. Tätä asetusta sovelletaan seuraaviin asetuksessa (EY) N:o 1774/2002 kyseisen asetuksen 5 artiklan 1 kohdan g alakohdan mukaisesti luokan 2 ainekseksi määriteltyihin eläinperäisiin sivutuotteisiin, jotka on tarkoitettu muiden kuin maalla elävien tuotantoeläinten ruokintaan, tarhattujen turkiseläinten ruokintaan tai teknisiin tarkoituksiin, mukaan luettuna kalansyötit:
a)
maan selkärangattomat, muut kuin eläimille tai ihmisille patogeeniset lajit, mukaan luettuna niiden kehitysasteet, kuten toukat;
b)
vesieläimet, paitsi merinisäkkäät, jos ne eivät ole peräisin vesiviljelystä;
c)
vesiviljellyt eläimet, jotka on kasvatettu erityisesti käytettäväksi kalansyöttinä, edellyttäen, että syöttejä ei käytetä vesiviljelyssä jalostamatta;
d)
eläimet, jotka kuuluvat eläintieteellisesti Rodentia- ja Lagomorpha- lahkoihin, mukaan lukien eläinperäisten tuotteiden tuotantoa varten pidetyt tuotantoeläimet; sekä
e)
tuotteet, jotka on saatu a-d alakohdassa tarkoitetuista eläimistä tai ovat niiden tuottamia, kuten mäti, mutta lukuun ottamatta d alakohdassa tarkoitetuista eläimistä saatavaa jauhoa.”
3)
Lisätään 1 a artikla seuraavasti:
”1 a artikla
Poikkeus, joka koskee kaupallisia asiakirjoja ja terveystodistuksia
Poiketen siitä, mitä asetuksen (EY) N:o 1774/2002 liitteessä II olevan III luvun 1 kohdassa säädetään, vähittäiskauppiaat voivat toimittaa tämän asetuksen 1 artiklan 2 kohdassa tarkoitettuja eläinperäisiä tuotteita muille lopullisille käyttäjille kuin alan toimijoille ilman, että kuljetuksen aikana mukana on kaupallinen asiakirja tai, jos asetuksessa (EY) N:o 1774/2002 sitä vaaditaan, terveystodistus.”
4)
Korvataan 2 artiklan toisessa virkkeessä ilmaisu ”1 artiklan c ja d alakohdassa” ilmaisulla ”1 artiklan 1 kohdan c ja d alakohdassa”.
5)
Korvataan 3 artiklan toisessa virkkeessä ilmaisu ”5 artiklan a alakohdassa” ilmaisulla ”5 artiklan 1 tai 2 kohdassa”.
6)
Korvataan 4 artiklan 2 kohdan viimeinen virke seuraavasti:
”Maahantuodut ja kauttakulussa olevat erät on 1 artiklan 1 kohdassa tarkoitettujen sivutuotteiden osalta kanavoitava neuvoston direktiivin 97/78/EY (5) 8 artiklan 4 kohdassa säädetyn valvontamenettelyn mukaisesti.
7)
Korvataan 5 artikla seuraavasti:
”5 artikla
Pakkausmerkintöjä, jakelua, kirjanpitoa ja käsittelyä koskevat vaatimukset
1. Asetuksen (EY) N:o 1774/2002 liitteessä II olevassa I luvussa säädettyjen tunnistamisvaatimusten lisäksi kaikkiin tämän asetuksen 1 artiklan 1 kohdassa tarkoitettujen eläinperäisten sivutuotteiden pakkauksiin on laitettava merkintä ”KÄYTTÖ KIELLETTY ELINTARVIKKEISSA, REHUISSA, LANNOITTEISSA, KOSMEETTISISSA VALMISTEISSA, LÄÄKKEISSÄ JA LÄÄKINNÄLLISISSÄ LAITTEISSA”.
Jos eläinperäiset sivutuotteet on tarkoitettu käytettäviksi lääkkeissä yhteisön lainsäädännön mukaisesti, voidaan kuitenkin käyttää erilaista merkintää, jolloin siinä on ilmoitettava ”TARKOITETTU AINOASTAAN LÄÄKKEISSÄ KÄYTETTÄVÄKSI”.
2. Kaikissa 1 artiklan 2 kohdassa tarkoitettujen eläinperäisten tuotteiden pakkauksissa on oltava merkintä ”EI IHMISRAVINNOKSI”, paitsi jos ne toimitetaan lopullisissa myyntipakkauksissa, joissa on merkintä, että sisältö on tarkoitettu ainoastaan lemmikkieläinten ravinnoksi tai käytettäväksi kalansyöttinä.
3. Tämän asetuksen 1 artiklassa tarkoitetut eläinperäiset sivutuotteet toimitetaan tällaista ainesta käyttävään tekniseen laitokseen, joka on hyväksytty asetuksen (EY) N:o 1774/2002 18 artiklan 1 kohdan mukaisesti.
Tämän asetuksen 1 artiklan 2 kohdassa tarkoitettuja eläinperäisiä sivutuotteita voidaan toimittaa myös
a)
väliasteen laitokseen, joka on hyväksytty asetuksen (EY) N:o 1774/2002 10 artiklan 1 kohdan mukaisesti;
b)
varastointilaitokseen, joka on hyväksytty asetuksen (EY) N:o 1774/2002 11 artiklan 1 kohdan mukaisesti;
c)
lemmikkieläinten ruokia valmistavaan laitokseen, joka on hyväksytty asetuksen (EY) N:o 1774/2002 18 artiklan 1 kohdan mukaisesti;
d)
eläimiä pitävälle tilalle tai laitokseen asetuksen (EY) N:o 1774/2002 23 artiklan 2 kohdan c alakohdan mukaisesti;
e)
tuotantopaikalle tai tuotantolaitokseen, jossa tuotetaan
i)
kosmeettisia valmisteita kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (6) mukaisesti;
ii)
eläinlääkkeitä eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (7) mukaisesti;
iii)
lääkkeitä ihmisille tarkoitettuja lääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/83/EY (8) mukaisesti;
iv)
lääkinnällisiä laitteita lääkinnällisistä laitteista 14 päivänä kesäkuuta 1993 annetun neuvoston direktiivin 93/42/ETY (9) mukaisesti;
v)
in vitro -diagnostiikkaan tarkoitettuja laitteita in vitro -diagnostiikkaan tarkoitetuista lääkinnällisistä laitteista 27 päivänä lokakuuta 1998 annetun Euroopan parlamentin ja neuvoston direktiivin 98/79/EY (10) mukaisesti; tai
f)
suoraan vähittäismyyntiin, jos eläinperäiset sivutuotteet
i)
toimitetaan valmiissa myyntipakkauksissa, joiden merkinnässä on selvästi ilmoitettu, että sisältö on tarkoitettu
-
lemmikkieläinten ruokintaan tai kalansyötiksi;
ii)
kuivataan menetelmällä, joka on riittävä hävittämään patogeeniset organismit, mukaan luettuna salmonella; tai
iii)
pakastetaan, jos kyseessä on 1 artiklan 2 kohdan b, c ja Rodentian osalta d alakohdassa tarkoitetut eläinperäiset sivutuotteet.
Rajoittamatta Euroopan parlamentin ja neuvoston asetuksen (EY) N:o 1774/2002 täytäntöönpanosta siltä osin kuin se koskee kalojen lajinsisäistä kierrätyskieltoa, eläimistä saatavien sivutuotteiden hautaamista ja polttamista sekä tiettyjä siirtymäkauden toimenpiteitä 12 päivänä toukokuuta 2003 annetun komission asetuksen (EY) N:o 811/2003 (11) soveltamista tämän asetuksen 1 artiklan 2 kohdan b alakohdassa tarkoitettuja eläinperäisiä sivutuotteita voidaan toimittaa myös vesieläimiä pitävälle yritykselle tai tilalle käytettäväksi eläinten ruokintaan.
4. Tämän artiklan 3 kohdassa tarkoitetun laitoksen tai tilan omistajan, operaattorin tai niiden edustajan on
a)
pidettävä kirjaa asetuksen (EY) N:o 1774/2002 9 artiklan mukaisesti;
b)
varmistettava, että eläinperäisille sivutuotteille on tarvittaessa suoritettava käsittely, joka täyttää toimivaltaisen viranomaisen vaatimukset niin, että saatava aines ei aiheuta vaaraa eläinten terveydelle tai kansanterveydelle;
c)
toimitettava tai käytettävä eläinperäiset sivutuotteet ainoastaan toimivaltaisen viranomaisen hyväksymiin tarkoituksiin.”
8)
Korvataan 7 artiklan b alakohdassa ilmaisu ”5 artiklan c alakohdan” ilmaisulla ”5 artiklan 3 kohdan”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 2006.

Labels: 0
3
17
6